open-index/open-wikipedia-markdown huggingface dataset:
Atrofia

**Atrofia** (myös **atropia**) tarkoittaa solun koon pienenemistä sen rakenneosien vähenemisen seurauksena. Atrofioituvassa solussa rakenneproteiinien hajotus on nopeampaa kuin niiden synteesi. Elimen tasolla atrofialla voidaan tarkoittaa myös kudoksen tai elimen surkastumista, joka saattaa johtua solujen pienenemisen ohella niiden määrän vähenemisestä. Atrofian vastakohta on hypertrofia.

Atrofian taustalla on solujen pyrkimys sopeutua muuttuneisiin ympäristöolosuhteisiin ja säilyä hengissä. Atrofian mahdollisia aiheuttajia ovat solun vähentynyt aktiivisuus, hermotuksen heikentyminen, verenkierron tai ravintoaineiden riittämättömyys, hormonitoiminnan muutos ja lisääntynyt paine kudoksessa. Elimen atrofiaa voi aiheuttaa myös vanhenemiseen liittyvä lisääntynyt apoptoosi.

Atrofia voidaan jakaa kehon normaaliin toimintaan ja homeostaasin ylläpitoon kuuluvaan fysiologiseen atrofiaan sekä tautiprosesseihin liittyvään patologiseen atrofiaan. Fysiologiseen atrofiaan kuuluvat esimerkiksi kateenkorvan pieneneminen puberteetin jälkeen ja ikääntymiseen liittyvä yleinen lihasten ja sisäelinten surkastuminen. 

## Esimerkkejä

### Lihasatrofia

Liikkumattomuudesta johtuvaa, lihasmassan ja –voiman pienenemiseen johtavaa luurankolihasten atrofiaa esiintyy esimerkiksi vuodepotilailla. Tällainen atrofia on yleensä palautuva tila. Lihasatrofia voi aiheutua liikkumattomuuden ohella aliravitsemuksesta tai monista sairauksista, kuten syövistä, sydämen vajaatoiminnasta tai keuhkoahtaumataudista. Sairauksien aiheuttama lihasatrofia voi johtaa kakeksiaan. Myös vanhuksilla esiintyy fysiologista lihasatrofiaa.

### Lisämunuaisatrofia

Nieltävän glukokortikoidilääkityksen käyttö voi johtaa lisämunuaisten atrofiaan. Tämä johtuu siitä, että kohonnut veren glukokortikoidipitoisuus vähentää ACTH-hormonin eli kortikotropiinin eritystä aivolisäkkeestä. Normaalitilanteessa ACTH saa lisämunuaiskuoren erittämään kortisolia, joten ACTH:n puuttuessa lisämunuaiskuoren eritys lakkaa ja se atrofioituu.

### Urogenitaalinen atrofia

Postmenopausaalisilla naisilla vaginan ja kohdun limakalvot atrofioituvat vähentyneen estrogeenivaikutuksen vuoksi. Tämä saattaa aiheuttaa oireita esimerkiksi yhdynnän aikana.

## Lähteet
*
Hypertrofia

**Hypertrofia** on solun rakenneosien lisääntymisestä johtuvaa solun koon kasvua. Hypertrofialla voidaan tarkoittaa myös kudoksen tai elimen koon kasvua seurauksena sen solujen kasvusta. Jos kudos sen sijaan kasvaa solujen määrän lisääntymisen vuoksi, puhutaan hyperplasiasta. Hypertrofiaa ja hyperplasiaa ilmenee kudoksissa usein samanaikaisesti.

Hypertrofia voidaan jakaa fysiologiseen ja patologiseen muotoon. Fysiologinen hypertrofia on elimistön tavanomaista toimintaa, kuten reagointia kudoksen lisääntyneeseen toiminnalliseen tarpeeseen tai lisääntyneeseen hormonivaikutukseen. Myös korvaava hypertrofia, kuten munuaishypertrofia toisen munuaisen poiston jälkeen, on fysiologista. Patologinen hypertrofia puolestaan liittyy johonkin elimistön tautiprosessiin. 

Hypertrofian vastakohta on atrofia eli solujen pieneneminen.

## Esimerkkejä

### Sydämen hypertrofia

Sydämen hypertrofiassa sydänkammioiden seinämät paksuuntuvat. Sydämen hypertrofia on yleisimmin vasemmanpuolista, mutta voi olla myös oikean- tai molemminpuolista.

Sydämen hypertrofiaa on sekä fysiologista että patologista. Sydämen fysiologista hypertrofiaa esiintyy etenkin urheilijoilla (urheilijansydän), ja sen taustalla on sydänlihassolujen lisääntynyt venytys sekä muutokset solujenvälisten viestiaineiden määrissä. Patologisen sydämen hypertrofian mahdollisia aiheuttajia ovat esimerkiksi perinnöllinen hypertrofinen kardiomyopatia, läppävika, aortan koarktaatio sekä verenpainetauti. Patologiseen sydämen vajaatoimintaan liittyy usein sekundaarisia rappeutumismuutoksia, kuten fibrotisoitumista. 

Sydänkammion hypertrofia voidaan jakaa myös konsentriseen ja eksentriseen hypertrofiaan. Konsentrisessa hypertrofiassa kammion seinämä on paksuuntunut, mutta kammion luumen ei ole merkittävästi laajentunut. Konsentrinen hypertrofia on seurausta esimerkiksi verenpainetaudin aiheuttamasta veren virtausvastuksen kasvusta. Eksentrisessä hypertrofiassa kammion luumen on laajentunut, mutta seinämät eivät välttämättä ole paksuuntuneet merkittävästi. Eksentrinen hypertrofia aiheutuu sydämen volyymiylikuormituksesta esimerkiksi aorttaläppävuodon takia. Urheilijoilla kestävyysharjoittelun aiheuttamat muutokset muistuttavat ennemmin eksentristä ja voimaharjoittelun aiheuttamat muutokset konsentrista hypertrofiaa.

### Lisämunuaisen hypertrofia

Lisämunuaisen hypertrofiaa esiintyy Cushingin taudin yhteydessä, kun aivolisäkekasvaimen erittämä ylenmääräinen kortikotropiini eli ACTH-hormoni stimuloi lisämunuaisen hormonieritystä. Lisämunuaisessa esiintyy tällöin samanaikaisesti myös hyperplasiaa.

### Lihaskuntoharjoittelussa
Terveysliikunnassa suositaan hypertrofista lihasharjoittelua. Se tarkoittaa lihaksien kasvattamista nostamalla keskiraskaita painoja noin 8–12 toistoa sarjaa kohden ja lepäämällä sarjojen välillä noin 60–90 sekuntia. Tämä toistomäärä tarkoittaa painoja, jotka ovat 70–80 % yhden toiston enimmäissuorituksesta. Hypertrofinen harjoittelu kehittää melko hyvin myös lihasvoimaa, ja se on selvästi turvallisempaa kuin enimmäispainojen nostaminen. 

## Lähteet
* 
* 
* 

### Viitteet
Mun Jopo

**Mun Jopo** on poikabändi Kliffin kappale, joka on ensimmäinen singlejulkaisu yhtyeen vuonna 2014 julkaistavalta esikoisalbumilta. Kappale sai ensisoittonsa radiossa YleX-kanavan iltapäiväohjelmassa 24. helmikuuta 2014. Kappaleen on säveltänyt ja sanoittanut Jorma Hiekkanen ja Alex Johanssen, sekä tuottanut Jimi Constantine. Kappaleen musiikkivideo on kuvattu Miamissa.

## Kappaleet
#

## Listasijoitukset

## Lähteet

## Aiheesta muualla
*Kappaleen virallinen musiikkivideo Youtubessa
Kylie: The Albums 2000–2010

**Kylie: The Albums 2000–2010** on Kylie Minoguen CD-boksi, joka julkaistiin 18. heinäkuuta 2011 Britanniassa levy-yhtiö Parlophonen avulla. Se sisältää kaikki Minoguen vuosina 2000–2010 julkaistut albumit.

## Tuotanto
Boksi sisältää seuraavat albumit: 
* *[[Light Years]]* (2000)
* *[[Fever (Kylie Minoguen albumi)|Fever]]* (2001)
* *[[Body Language]]* (2003)
* *[[X (Kylie Minoguen albumi)|X]]* (2007)
* *[[Aphrodite]]* (2010)

## Kappalelista
;*[[Light Years]]* (Levy 1)

;*[[Fever (Kylie Minoguen albumi)|Fever]]* (Levy 2)

;*[[Body Language]]* (Levy 3)

;*[[X (Kylie Minoguen albumi)|X]]* (Levy 4)

;*[[Aphrodite]]* (Levy 5)

## Lähteet

## Aiheesta muualla
*Kylie Minoguen virallinen sivusto
Scared to Dance

**Scared to Dance** on Skotlannin Edinburghista kotoisin olevan post-punk-yhtye Skidsin esikoisalbumi vuodelta 1979.

Aikaisemmin yhtye oli kesästä 1978 lähtien julkaissut singleillä ja EP-levyillä 11 kappaletta, joista neljä on mukana tällä albumilla.

Tuottajana on toiminut David Batchelor ja äänittäjänä Mick Glossop.

LP-levyn yhdysvaltalaisesta painoksesta on vastannut Virgin International, 43 Perry Street, New York, N.Y. 10014. Jakelusta on huolehtinut Jem Records, Inc., South Plainfield, N.J. 07080, Reseda, CA. 91335.

LP-levyn takakannessa on sitaatit J.P. Sartrelta ja Ronnie Gurrilta.

Tämän albumin jälkeen yhtyeeltä ilmestyi tuplasingle *Masquerade* / "Out of Town" / *Another Emotion* / "Aftermath Dub" (Virgin VS 262) ja albumi *[[Days in Europa]]* (Virgin V 2138).

## Kappaleet

Albumin eurooppalaisille markkinoille tarkoitettu painos sisältää kappaleet:

Yhdysvalloissa julkaistun painoksen kappaleet ovat Skids-yhtyeen sanoittaja/säveltäjä-kaksikon Richard Jobson (laulu, kitara) / Stuart Adamson (kitara) tekemiä. Kustannusyhtiö on Virgin Music, Inc. (ASCAP).

## Singlet ja EP:t

Albumin kappaleista "Charles" on yhtyeen esikoisjulkaisulla *Charles* / "Reasons" / "Test-Tube" (No Bad Records NB 1).

"The Saints Are Coming" on syksyllä 1978 julkaistun *Wide Open* -EP:n avauskappale. Samalla levyllä on myös "Of One Skin".

"Into the Valley" on ilmestynyt Englannin listoilla menestyneenä singlenä (Virgin VS 241), jonka toisena kappaleena on "T.V. Stars". Single oli yhtyeen neljäs pikkulevy (EP ja kolme singleä) ja se edelsi tätä albumia.

## Lähteet
* Skids LP *Scared to Dance* (Virgin International VI 2116) 1979

### Viitteet
Johannes Alikoski

**Johannes Alikoski** (28. elokuuta 1929 Siilinjärvi – 24. tammikuuta 2014 Helsinki) oli suomalainen kasvatustieteilijä. Hänen väitöskirjansa opetustaidon ainesidonnaisuudesta vuodelta 1969 sai Suomalaisen tiedeakatemian myöntämän Laguksen palkinnon. Sen jälkeen hän oli vuodesta 1970 Helsingin yliopiston empiirisen kasvatustieteen apulaisprofessori.

Alikoski oli ''Aikakauskirja Kasvatuksen'' toimitussihteeri, toimittaja ja päätoimittaja ja myös Kasvatustieteellisen seuran (FERA) esimies.

## Lähteet
Palm

**Palm** voi tarkoittaa seuraavia:

## Yrityksiä

* Palm, Inc., Yhdysvalloissa toiminut matkapuhelimien valmistaja

## Henkilöitä

* Anna-Karin Palm (s. 1961), ruotsalainen kirjailija ja Ruotsin akatemian jäsen
* August Palm (s. 1849) ruotsalainen sosialistinen agitaattori
* Gerda Palm (1871–1949), ruotsalainen kuvataiteilija
* Herman Palm (1863–1942), ruotsalainen pappi, kirkkomuusikko ja säveltäjä
* Johan Fredrik Palm (1754–1821), ruotsalainen säveltäjä, pianisti ja musiikkipedagogi
* Johann Philipp Palm (1768–1806), Napoleonin teloituttama saksalainen kirjakauppias
* Johannes Gabriel Palm (1726–1799), ruotsalainen kihlakunnantuomari ja hovioikeudenasessori
* Kai Palm (s. 1948), suomalainen muusikko
* Kerstin Palm (s. 1946), ruotsalainen miekkailija
* Pertti Palm, suomalainen laulaja
* Risto Palm (s. 1939), suomalainen näyttelijä
* Roger Palm (1948/1949–2024), ruotsalainen rumpali ja studiomuusikko
* Sari Palm (s. 1966), suomalainen yritysjohtaja ja kristillisdemokraattinen kansanedustaja
* Sindre Odberg Palm (s. 1992), norjalainen maastohiihtäjä
* Torsten Palm (s. 1947), ruotsalainen F1-kuljettaja
* Veiko-Vello Palm, Viron asevoimien kenraalimajuri
* Veronica Palm (s. 1973), ruotsalainen poliitikko
* Viking Palm (1923–2009), ruotsalainen vapaapainija ja olympiavoittaja
* Zachris Palm (1641–1691), suomalainen urkuri ja säveltäjä

### Kuvitteellisia henkilöitä

* Irina Palm, Sam Garbarskin samannimisen elokuvan päähenkilö.
Kehittämiskeskus Opinkirjo

**Kehittämiskeskus Opinkirjo** on vuonna 1947 aloittanut opetuksen ja kasvatuksen järjestö. 
Opinkirjo on jakanut Hymy-veistoksia vuodesta 1954 lähtien, se organisoi myös Nuorten parlamenttia ja popupkoulua.

Nimi muuttui Kehittämiskeskus Opinkirjoksi syyskuussa 2013.
Aiempia nimiä ovat olleet 1947-1954 Kansakoulun Kerhokeskus ja vuosina 1955-1960 Kansakoulun Nuorisotyön Päätoimikunta. Vuonna 1960 perustettiin Kansakoulun Nuorisotyön Keskus ry. Peruskoulun tultua yhdistys käytti nimeä Koulun Kerhokeskus vuosina 1972-1995. Vuodet 1995-2013 järjestö toimi nimellä Kerhokeskus − koulutyön tuki ry.
+
Järjestö syntyi Suomen Opettajain Liiton suojissa.
Kehittämiskeskus Opinkirjo saa yleisavustusta opetus- ja kulttuuriministeriöltä.

## Lähteet

* Kehittämiskeskus Opinkirjon kotisivut

### Viitteet

## Aiheesta muualla
* Ylen Elävä arkisto: Hymypoika-mainos vuodelta 1955
Plagiaatintunnistusjärjestelmä

**Plagiaatintunnistusjärjestelmällä** tarkoitetaan tietoteknistä sovellusta, joka vertailee digitaalisessa muodossa olevan tekstin alkuperäisyyttä ts. onko tekstiä esitetty aikaisemmin muissa yhteyksissä. Ainoastaan digitaalisessa muodossa olevia dokumentteja voidaan vertailla digitaalisessa muodossa oleviin dokumentteihin ja materiaaleihin. Vertailu tapahtuu yleensä kolmeen tahoon: avoimiin Internet-sivuihin, järjestelmän itselleen neuvottelemiin eri julkaisijoiden tietokantoihin ja materiaaleihin sekä järjestelmään tallennettuihin tiedostoihin. Järjestelmä näyttää vastaavuudet alkuperäis- ja muihin lähteisiin yleensä yhtäläisyysprosentteina.

Suomalaisissa korkeakouluissa on 2000-luvulla otettu käyttöön plagiaatintunnistusjärjestelmiä tekstin alkuperäisyden selvittämiseen. Suomessa käytetyt järjestelmät ovat Urkund, Turnitin sekä Ephrous.
Tampereen teknillinen yliopisto kehitti 2008–2009 oman avoimen lähdekoodin ohjelmistoja käyttävän Nalkki-plagiaatintunnistusjärjestelmän. 

## Lähteet

## Aiheesta muualla
* Urkund
* Turnitin
* Ephorus
Intel Ivy Bridge

**Intel Ivy Bridge** on Intelin kehittämä suoritinarkkitehtuuri, jonka tuotanto aloitettiin vuoden 2011 kolmannella neljänneksellä. Ivy Bridge -prosessorit tuotetaan 22 nanometrin valmistustekniikalla, ja ne on kehitetty Sandy Bridge -suorittimien korvaajiksi. Ivy Bridge -prosessorit ovat kuitenkin takaperin yhteensopivia Sandy Bridge -emolevyjen kanssa, mutta niiden järjestelmät voivat vaatia BIOSin ohjelmistopäivityksen valmistajasta riippuen.

## Ominaisuudet
Ivy Bridgessä ei ole suoritinarkkitehtuurin suhteen merkittäviä eroja edelliseen Sandy Bridge -arkkitehtuuriin nähden, ja suurimmat muutokset siihen ovat:
*Prosessori käyttää 22 nm 3-D-transistoreja, joilla on jopa 50 % pienempi virrankulutus samoilla suoritusarvoilla toimiviin 2-D-transistoreihin nähden.
*Uusi satunnaislukugeneraattori

### Arkkitehtuurin ominaisuudet
*F16C-käskykanta 16-bittisten liukulukujen muuntamisesta
*PCI Express 3.0 -liitännän tuki (ei Core i3- ja ULV-suorittimissa)
*Suorittimen kellotaajuuden kerrointa nostettu 63:een (57 Sandy Bridgessä)
*Intel HD Graphics DirectX 11, OpenGL 3.1 ja OpenCL 1.1 tuella. OpenGL 4.0 tuki 9.18.10.3071 WHQL -ajureilla.
*Tuki usean 4K-laatuisen videon samanaikaiselle toistolle
*Tuki maksimissaan kolmelle näytölle (vaatii 7-piirisarjan emolevyn))

### Suorituskyky
Sandy Bridgeen verrattuna:

*3–6 % parempi prosessorin suorituskyky kellolta kellolle vertailussa.

*25–68 % parempi grafiikkasuorittimen suorituskyky.

## Lähteet
Organisaatioviestintä

**Organisaatioviestintä** () on tieteenala, joka tarkastelee organisaatioiden vuorovaikutusta. 

Organisaatioviestintää voi Suomessa opiskella Helsingin yliopiston sosiaalitieteiden laitoksella, Vaasan yliopiston viestintätieteiden yksikössä ja Aalto-yliopiston kauppakorkeakoulun johtamisen laitoksella. 

Organisaatioviestinnän asiantuntijat toimivat monipuolisissa viestinnän tehtävissä yrityksissä, viestintätoimistoissa sekä julkisyhteisöissä ja media-alalla.
Jokikäärmekotka

**Jokikäärmekotka** (*Circaetus cinerascens*) on haukkojen heimon käärmekotkien sukuun kuuluva petolintu. Sitä tavataan laajalti Saharan eteläpuolisessa Afrikassa Angolassa, Beninissä, Botswanassa, Burkina Fasossa, Burundissa, Etelä-Sudanissa, Etiopiassa, Gambiassa, Ghanassa, Guineassa, Guinea-Bissaussa, Kamerunissa, Keniassa, Keski-Afrikan tasavallassa, Kongossa, Malawissa, Malissa, Namibiassa, Nigerissä, Nigeriassa, Norsunluurannikolla, Ruandassa, Sambiassa, Senegalissa, Sierra Leonessa, Sudanissa, Tansaniassa, Togossa, Tšadissa, Ugandassa ja Zimbabwessa.

Lajin määräksi arvioidaan 10&nbsp;000–100&nbsp;000 yksilöä, mutta se on vähenemässä jokivarsien metsänhakkuiden vuoksi. Sen elinpiiriä ovat subtrooppiset ja trooppiset kosteat alavat metsät, jokivarret mutta myös savannit ja pensaikot sekä viljelysmaat.

## Lähteet
Kulttuurienvälinen viestintä

**Kulttuurienvälinen viestintä** () on tieteenala, joka tutkii eri kulttuureihin kuuluvien ihmisten välistä vuorovaikutusta ja ylipäätään vuorovaikutusta monikulttuurisissa ympäristöissä ja yhteisöissä. Tavoitteena on selvittää, miten yhteistä ymmärrystä ja sen pohjalta yhteistä toimintaa luodaan ja ylläpidetään monikulttuurisissa toimintaympäristöissä. Tutkimuksen kohteena voi olla niin interpersonaalinen viestintä (esim. työkaveruus, ystävyyssuhteet, parisuhteet), monikulttuurisen ryhmän ja tiimin toiminta, monikulttuuriset (työ)yhteisöt kuin vuorovaikutussuhteet monikulttuurisessa yhteiskunnassa.  

Kulttuurienvälistä viestintää voi opiskella pääaineena Jyväskylän yliopiston viestintätieteen laitoksella .

Kulttuurienvälinen viestintä kuuluu viestintätieteiden kenttään, mutta se linkittyy myös sosiaalipsykologiaan (mm. tulkintaprosessit, ryhmienväliset suhteet, sopeutuminen), kognitiotieteisiin (havaitseminen, ajattelu) ja pedagogiaan (oppiminen).  

## Lähteet
Odds ratio

**Odds ratio** on tilastollinen luku, joka kertoo, kuinka tyypillisesti kaksi tekijää (A ja B) esiintyvät yhdessä. Odds ratiota käytetään erityisesti epidemiologiassa kuvaamaan, kuinka voimakkaasti riskitekijälle altistuminen (A) on yhteydessä sairastumiseen (B). Odds ratio määritellään kahden todennäköisyyden jakolaskuna, jossa osoittajana on A:n esiintymistodennäköisyys B:n esiintyessä ja nimittäjänä A:n esiintymistodennäköisyys B:n puuttuessa. A ja B ovat toisistaan riippumattomia, kun odds ratio on 1. Odds ratio kertoo ainoastaan tekijöiden välisestä assosiaatiosta, ei siitä, johtuuko jompikumpi toisesta.

Odds ratio -käsitteen kääntäminen suomen kielelle on vaikeaa. Sille on esitetty suomeksi termejä vetosuhde, suhteellinen tautipaine ja ristitulosuhde.

## Lähteet
Titaanidiboridi

**Titaanidiboridi** (TiB2) on titaanin ja boorin muodostama borideihin kuuluva epäorgaaninen yhdiste. Yhdiste on hyvin kovaa ja sillä on hyvin korkea sulamispiste, joten sitä käytetään suurta kovuutta ja kuumuudenkestoa vaativissa sovelluksissa.

## Ominaisuudet
Titaanidiboridi on huoneenlämpötilassa tummanharmaata kiteistä ainetta. Se on hyvin kovaa ja sen kovuus Mohsin asteikolla on 9 ja Vickers-kovuus on 33&nbsp;780. Se on siis jopa volframikarbidia kovempi materiaali. Muista keraamisista materiaaleista poiketen yhdiste on kohtalaisen hyvä sähkönjohde ja sen ominaisvastus on 15&nbsp;μΩ·cm. Titaanidiboridi on kuumuudenkestävää ja sulaa vasta 2&nbsp;980&nbsp;°C:n lämpötilassa. Yhdiste on myös inertti. Se ei liukene veteen eikä laimeisiin happoihin eikä ei-hapettaviin happoihin, mutta kuuma ja väkevä typpihapon ja rikkihapon seos liuottaa sen. Titaanidiboridi sen sijaan voi reagoida vahvasti emäksisten hydroksidien tai karbonaattien kanssa.

## Valmistus ja käyttö
Titaanidiboridia valmistetaan teollisesti suurissa mittakaavoissa kuumentamalla titaanidioksidia ja boorikarbidia tai booritrioksidia hiilen läsnä ollessa. Toinen tapa suurissa mittakaavoissa on elektrolysoida rutiilin ja elektrolyyttien, kuten kryoliitin sulaa seosta. Elektrolyysillä saadaan tyypillisesti puhtaampaa tuotetta.
:TiO2 + B2O3 + 5 C → TiB2 + 5 CO

Hyvin puhdasta titaanidiboridia voidaan valmistaa titaanitetrakloridin, booritrikloridin ja vedyn välisellä reaktiolla, joko ALD-menetelmällä tai plasmareaktoreissa.
: TiCl4 + 2 BCl3 + 5 H2 → TiB2 + 10 HCl

Titaaniboridin ensimmäiset käyttökohteet olivat yhdysvaltalaisissa ja neuvostoliittolaisissa panssarivaunuissa. Nykyään yhdistettä käytetään kovuutta ja kuumuudenkestoa vaativissa sovellutuksissa kuten sorvaukseen ja leikkaukseen käytettävien työkalujen terissä, elektrodeissa, komposiittimateriaaleissa ja korkean lämpötilan sinttereiden materiaaleina.

## Lähteet
Kohti digitaalista taloushallintoa

**Kohti digitaalista taloushallintoa: sähköiset talouden prosessit käytännössä** on Sanna Lahden ja Tero Salmisen vuonna 2008 ilmestynyt kirja. Kirjasta on tehty päivitetty versio ''Digitaalinen taloushallinto'' (2014).

## Sisältö

Kirjassa kerrotaan siitä, miten digitaalisen taloushallinnon avulla voidaan tehostaa taloushallinnon prosesseja ja jopa puolittaa sen henkilöresurssien tarve. Digitaalisen taloushallinnon avulla raportointi on nopeampaa, parempilaatuista ja työnä mielekkäämpää. Kirjassa määritellään ensin digitaalinen taloushallinto ja käydään sen jälkeen läpi prosesseittain, miten taloushallintoa voidaan hoitaa mahdollisimman sähköisesti uusien innovaatioiden ja ratkaisujen avulla. Kirjassa tarkastellaan lisäksi yleisellä tasolla taloushallinnon tietojärjestelmien eri hankintavaihtoehtoja ja erilaisia tapoja organisoida työt sähköisessä taloushallintoympäristössä. Kirjassa on käytännön esimerkkejä sähköisestä taloushallinnosta. Teosta suositeltiin taloushallinnon parissa työskenteleville ja erityisesti sen kehittäjille sekä opiskelijoille. 

## Lähteet
Matti Laustela

**Matti Erkki Laustela** (s. 18. helmikuuta 1956 Helsinki) on suomalainen näyttelijä, joka on esiintynyt muun muassa televisiosarjassa *[[Kovaa maata]]*.

## Lähteet
* http://www.imdb.com/name/nm0491558/

### Viitteet
Shine My Shoes

**Shine My Shoes** on brittiläisartisti Robbie Williamsin kappale, joka julkaistiin hänen kymmenennen, vuonna 2013 ilmestyneen Swings Both Ways -studioalbumin kolmantena singlenä. Single julkaistiin 24. maaliskuuta 2014. Kappaleen sanoittivat Robbie Williams, Guy Chambers, sekä Chris Heath. Singlen vinyyliversio tuli saataville Williamsin kotisivujen kautta kaksi kuukautta ennen virallista singlejulkaisua.

Kappaleeseen liittyvä, sanoituksista koostuva musiikkivideo ladattiin YouTubeen 26. syyskuuta 2013.

## Kappalelista

**Vinyylisingle (Tammikuu 2014)**

* 1. "Shine My Shoes" - 3:21
* 2. "You Got Old (Feat. Jonny Wilkes)" - 3:45

## Lähteet
Olivetti Valentine

**Olivetti Valentine** on Olivettin valmistama kannettava mekaaninen kirjoituskone. Kirjoituskoneen suunnittelivat italialainen suunnittelija Ettore Sottsass ja Perry A. King. Markkinoille tuote tuli vuonna 1969.
Materiaalina kirjoituskoneessa käytettiin ABS-muovia. Kirjoituskone on suunniteltu mukana kuljetettavaksi. Itse koneisto osa menee salkkutyylisen muovikotelon sisään ja siinä on valmiina kantokahva. Kooltaan Valentine on 11,7 × 34,3 × 35,2 cm. Kirjoituskonetta valmistettiin punaisen lisäksi ainakin harmaavalkoisena, vaaleansinisenä ja vaaleanvihreänä. Esinettä on pidetty muotoilunsa ansiosta ikonisena ja siitä syystä se löytyykin useiden design-museoiden luetteloista, kuten Italian Triennale Design Museum, Lontoon Design Museum ja New Yorkin MoMA.

## Lähteet
 

## Aiheesta muualla

* Olivetti Valentine typewriter.be
* Olivetti Valentine moma.org
* Olivetti Valentine www.antikeychop.com
Ryszard Wieczorek

**Ryszard Wieczorek** (s. 25. tammikuuta 1962) on puolalainen jalkapallovalmentaja ja entinen keskikenttäpelaaja. 

## Ura

Wieczorek pelasi urallaan hyökkääjänä ja keskikenttäpelaajana Puolan alempien sarjatasojen joukkueissa. Pisimpään hän edusti Odra Wodzisławia, jonka paidassa hän pelasi myös Puolan pääsarjassa. Wieczorek oli mukana joukkueessa, joka teki seurahistorian parhaimman tuloksen sijoittumalla liigassa kolmanneksi kaudella 1996/97. Hän lopetti uransa Odrassa vuonna 1998.

Valmennusuransa Wieczorek aloitti Odran päävalmentajana heinäkuussa 2001. Hän luotsasi seuran UEFA Intertoto Cupiin kahdesti perättäin 2003 ja 2004, mutta seura putosi molemmilla kerroilla jo ensimmäisellä kierroksella. Hän sai potkut joulukuun alussa 2004. Pian potkujensa jälkeen Wieczorekista tuli Korona Kielcen päävalmentaja. Wieczorek teki Koronassa hyvää työtä ja luotsasi seuran sen historian parhaimpaan saavutukseen liigan viidenneksi. Kaudella 2006/07 Wieczorek johdatti Koronan Puolan liigacupin puolivälieriin ja Puolan cupin finaaliin, jossa se hävisi Dyskobolia Grodzisk Wielkopolskille 2–0. Viikko finaalin jälkeen Wieczorek sai potkut seurasta.

Heinäkuussa 2007 Wieczorekin ura jatkui KS Górnik Zabrzen päävalmentajana. Debyyttikausi päättyi sijalle 8. Toisella kaudella menestys ei vastannut odotuksia ja huonojen tulosten vuoksi seura erotti hänet syyskuussa 2008. Marraskuussa hän palasi Odran päävalmentajaksi ja johdatti seuran Puolan liigacupin loppuotteluun 2009. Huono syyskausi toi hänelle potkut seurasta syyskuussa 2009.

Keväällä 2010 Wieczorek valmensi lyhyen aikaa Pias Gliwiceä, muttei onnistunut pelastamaan seuraa putoamiselta liigasta. Syyskuussa 2011 Wieczorek siirtyi alasarjajoukkue Enegetyk ROW Rybnikin valmentajaksi. Hänen johdollaan seura nousi kauden 2012/13 päätteeksi Puolan 1. divisioonaan. Marraskuussa 2013 hän jätti Rybnikin ja palasi KS Górnik Zabrzen valmentajaksi. 

## Meriitit

* Puolan cup
**Hopeaa: 2007
* Puolan liigacup
**Hopeaa: 2009

## Lähteet

* Ryszard Wieczorek (transfermarkt.de/de)
* Ryszard Wieczorek (90minut.pl)

### Viitteet
Leonore (Ruotsin prinsessa)

**Prinsessa Leonore, Gotlannin herttuatar** (Leonore Lilian Maria Bernadotte; s. 20. helmikuuta 2014 New York, Yhdysvallat) on Ruotsin prinsessa Madeleinen ja Christopher O’Neillin ensimmäinen lapsi. Hän on kruununperimysjärjestyksessä kahdeksantena.

Kuningas Kaarle XVI Kustaa päätti syksyllä 2019 että prinsessa Leonorella, eikä hänen sisaruksillaan prinssi Nicolaksella ja prinsessa Adriennella ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuattarien ja herttuan tittelit kuitenkin säilyvät.

## Lähteet

## Aiheesta muualla
Juha Mäkelä (näyttelijä)

**Juha Toivo Mäkelä** (s. 24. elokuuta 1944 Helsinki) on suomalainen näyttelijä. Hän on esiintynyt muun muassa televisio­sarjoissa *[[Puhtaat valkeat lakanat]]*, *[[Kotikatu]]*, *[[Kovaa maata]]* ja *[[Parhaat vuodet]]*, sekä pienessä roolissa elo­kuvassa *[[Anni tahtoo äidin]]*.

## Varhainen elämä

Mäkelän vanhemmat olivat näyttelijät Toivo Mäkelä ja Irma Seikkula ja hänen sisarensa on näyttelijä Maarita Mäkelä.

## Lähteet
Tarhalaulumesikko

**Tarhalaulumesikko** (*Meliphaga gracilis*) on mesikoiden heimoon kuuluva varpuslintu.

## Levinneisyys
Tarhalaulumesikkoa tavataan Australiassa, Indonesiassa ja Papua-Uudessa-Guineassa. Lajia on kuvattu melko yleisestä yleiseksi, ja se on luokiteltu elinvoimaiseksi.

## Lähteet
Ruotsin jääpallon Hall of Fame

**Ruotsin jääpallon Hall of Fame** (ruots. *Svensk Bandy Hall of Fame*) on Ruotsin jääpalloliiton maaliskuussa 2012 perustama ruotsalaisen jääpallon kunniagalleria. 

Hall of Fameen valittiin sen perustamisen yhteydessä 11 jäsentä, ja siihen nimetään vuosittain uusia henkilöitä.  Nimetyiksi voivat tulla jääpallon parissa toimineet henkilöt, joiden mahdollisesta huippupelaajaurasta on kulunut kymmenen vuotta. Nimitykset suorittaa Ruotsin Jääpalloliiton alainen Hall of Fame -tuomaristo.

## Jäsenet

## Lähteet

*Hall of Fame: Elva profiler presenteras på Bandygalan 
*Hall of Fame: Fyra nya profiler invalda 
* Om Hall of Fame 
*Välkommen till Svensk Bandy Hall of Fame 

## Aiheesta muualla

*Svensk Bandy Hall of Fame
Nokilaulumesikko

**Nokilaulumesikko** (*Meliphaga notata*) on mesikoiden heimoon kuuluva varpuslintu.

## Levinneisyys
Nokilaulumesikkoa tavataan Australiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Close My Eyes

**Close My Eyes** on alankomaalaisen tekno- ja trancemuusikko DJ:n ja tuottajan Sander van Doornin kappale. Kappaleella vierailee Robbie Williams ja sen ovat tuottaneet Pet Shop Boys sekä Chris Zippel. Se on remix-versio kappaleesta "We’re the Pet Shop Boys", joka on Williamsin sekä Pet Shop Boysin tuottama kappale Williamsin Rudebox-studioalbumilta. Kappale pääsi Yhdysvaltain *Billboard* Hot Dance Club Songs-listan 5. sijalle.

## Kappalelista

**CD 1**

* 1. "Close My Eyes" (UK radio edit) – 2:49
* 2. "Close My Eyes" (original club version) – 7:24

**CD 2**

* 1. "Close My Eyes" (UK radio edit) – 2:49
* 2. "Close My Eyes" (international radio edit) – 3:05
* 3. "Close My Eyes" (original club version) – 7:24
* 4. "Close My Eyes" (dub remix) – 6:08
* 5. "Close My Eyes" (international video) – 3:05

## Lähteet
Deutscher Photodienst

**Deutscher Photodienst**, usein lyhennettynä **Dephot**, oli saksalainen kuva- ja uutistoimisto, jonka perustivat vuonna 1928 Simon Guttmann ja Alfred Marx. Sen listoilla olivat vuodesta 1929 Felix H. Man ja Otto Umbehr (Umbo) ja vuodesta 1930 Kurt Hübschmann. Dephotissa kehitty nykyaikainen kuvajournalismi, ja sen työntekijöiden kuvia oli monissa merkittävissä lehdissä, kuten *[[Berliner Illustrirte Zeitung|Berliner Illustrirte Zeitungissa]]* ja ''Münchner Illustrierte Pressessä''. Dephotissa tehtiin sekä studio- että reportaasivalokuvausta. Sen toimittajat yhdistivät ensimmäisenä kuvareportaaseja ja tekstejä; Umbehr muun muassa teki kuuluisia kuvatypografeja, joissa yhdistyi valokuvat ja typografia. Dephot meni konkurssiin vuonna 1932, mutta se jatkoi pian sen jälkeen toimintaansa nimellä Degephot (Deutsche Photogemeinschaft).

## Lähteet
Latvuslaulumesikko

**Latvuslaulumesikko** (*Meliphaga flavirictus*) on mesikoiden heimoon kuuluva varpuslintu.

## Levinneisyys
Latvuslaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa harvinainen. Sen ei kuitenkaan uskota olevan vaarassa ja se on luokiteltu elinvoimaiseksi.

## Lähteet
Pro Evolution Soccer 2014

**Pro Evolution Soccer 2014** eli **PES 2014**, Japanissa ja Etelä-Koreassa tunnetaan myös nimellä **World Soccer: Winning Eleven 2014** on Pro Evolution Soccer-jalkapallopelisarjan kolmastoista julkaisu. Se julkaistiin lokakuussa 2013. PES 2014:ssa voi pelata UEFA Champions Leagueta, UEFA Europa Leagueta sekä UEFA Super Cupia. Ensimmäistä kertaa pelissä voi myös pelata AFC Champions Leagueta, Argentiinan pääsarjaa sekä Chilen pääsarjaa. PES 2014 on viimeinen Pro Evolution Soccer-sarjan peli, joka ilmestyy PlayStation 2:lle.

## Lähteet
Commerce

**Commerce** voi tarkoittaa seuraavia:

* Commerce, kaupunki Kaliforniassa, Yhdysvalloissa
* Commerce, kaupunki Texasissa, Yhdysvalloissa
* Commerce, kaupunki Oklahomassa, Yhdysvalloissa
* Commerce City, kaupunki Coloradossa, Yhdysvalloissa
* Commerce, asema Pariisin metron linjalla 8
* Commercen talo, rakennus Tampereen keskustassa
* Commerce, Tollander & Klärich -yhtiön savukemerkki.
Lauri Hollo

**Lauri Hollo** (s. 9. maaliskuuta 1970) on suomalainen  urheilukirjoittaja, freelance-toimittaja ja juoksuvalmentaja, jolla oli itsellään nuorena lupaava juoksu-ura. Se huipentui alle 16-vuotiaiden suomenmestaruuksiin keskimatkoilla ja ikäluokan 800 metrin Suomen ennätykseen.

Hollo on opiskellut Tampereen yliopistossa ja työskennellyt Aamulehdessä ja Yleisradiossa sekä monissa muissa media-alan toimijoissa.

## Lähteet

## Aiheesta muualla
* http://blogit.mtv.fi/lexhollo/
Sydänglykosidit

**Sydänglykosidit** ovat sydämen vajaatoimintaan käytettyjä lääkeaineita, joita saadaan eräistä kasveista. Niitä tunnetaan yli kaksisataa erilaista. Vain pientä osaa käytetään lääkkeinä.

Sydänglykosidit saattavat vähentää tai lisätä sydänlihaksen supistumisen nopeutta, vähentävät lyöntitiheyttä ja lisäävät voimaa.

Sydänglykosidien tunnetuin lähde on digoksiinia sisältävä  rohtosormustinkukka (*Digitalis purpurea*). Niden vaikutusta kutsutaankin digitalisvaikutukseksi. Muita sydänglykosideja sisältäviä kasveja ovat esimerkiksi villasormustinkukka,  merisipuli ja  *[[Strophanthus gratus]]*.

Sydänglykosidien toksisuus eli yliannostuksen vaara on varsin suuri. On luettava erikseen näiden aineiden sydäntoksiset ja muut sivuvaikutukset, kuten värinäön häiriöt. Toisaalta näillä lääkkeillä on sekä nopean eli akuutin että hitaan eli kroonisen myrkytyksen vaikutukset.  

Anatomis-terapeuttis-kemiallisessa lääkeluokituksessa (ATC) sydänglykosidit kuuluvat luokkaan C01A.

## Sydänglykosidejä
* Asetyylidigitoksiini C43H66O14, CAS-numero 25395-32-8
* Asetyylidigoksiini C43H66O15, CAS-numero 5511-98-8
* Deslanosidi C47H74O19, CAS-numero 17598-65-1
* Diginatiini C41H64O15, CAS-numero 52589-12-5
* Digitoksiini C41H64O13, CAS-numero 71-63-6
* Digoksiini C41H64O14, CAS-numero 20830-75-5
* G-strofantiini C29H44O12, CAS-numero 11018-89-6
* Gitaloksiini C42H64O15, CAS-numero 4562-36-1
* Gitoformaatti C46H64O19, CAS-numero 7685-23-6
* Gitoksiini C41H64O14, CAS-numero 4562-36-1
* Gitoniini C50H82O23, CAS-numero 28591-01-7
* Konvallatoksiini C29H42O10, CAS-numero 508-75-8 
* Kymariini C30H44O9, CAS-numero 508-77-0
* Lanatosidi A C49H76O19, CAS-numero 17575-20-1
* Lanatosidi B C49H76O20, CAS-numero 17575-21-2
* Lanatosidi C C49H76O20, CAS-numero 17575-22-3
* Lanatosidi D C49H76O21, CAS-numero 11030-31-2
* Metyylidigoksiini C42H66O14, CAS-numero 30685-43-9
* Peruvosidi C30H44O9, CAS-numero 1182-87-2
* Proskillaridiini C30H42O8, CAS-numero 466-06-8
* Verodoksiini C31H46O10, CAS-numero 6875-10-1
* κ-strofantosidi C42H64O19, CAS-numero 33279-57-1

## Lähteet

## Aiheesta muualla

*Lääkealan turvallisuus- ja kehittämiskeskus (Fimea): ATC-luokitus, Sydänglykosidit C01A 
*Liber Herbarum Minor: Sydänglykosideja sisältäviä kasveja
Metsolan siunauskappeli

**Metsolan siunauskappeli** on Lohjan seurakunnan siunauskappeli Lohjan Metsolan kaupungiosassa. Metsolan hautausmaa on perustettu vuonna 1951 ja siunauskappeli valmistui 1956.

Siunauskappelin suunnitteli arkkitehti Erik Bryggman. Metsolan kappelia pidetään suunnittelijansa tyypillisenä työnä ja siinä on samaa muotokieltä kuin jo Turun Ylösnousemuskappelissa. Bryggman kuoli ennen Metsolan kappelin valmistumista ja hänen tyttärensä, sisustusarkkitehti Carin Bryggman viimeisteli suunnitelmat. Carin Bryggman ja hänen miehensä sisustusarkkitehti Uolevi Nuotio suunnittelivat kappeliin kalusteita ja valaisimia. 

Rinteeseen sijoitetussa harjakattoisessa Metsolan kappelissa on matala siipirakennus, jossa on muun muassa vainajien säilytystilat. Siipirakennus on ruohokattoinen. Kappeli on kalkkimaalattu vaaleaksi. 

Rakennuksessa oli alun perin koksilämmitys, 1970–1980 -luvulla se liitettiin kaukolämpöön ja siihen tehtiin pieniä huonetilamuutoksia. Kappelin lähelle valmistui hautausmaan pysäköintipaikka vuonna 1995, kappeli maalattiin samoihin aikoihin. Perusteellinen korjaus tehtiin vuosina 2001–2002. Rakennuksen ulkoasuun ei puututtu, mutta sen ikkunat uusittiin, kuten myös salaojitus ja perusmuurien vesieristys. Kappelisalin kalusteet, valaisimet ja tekstiilit entisöitiin. Korjaustyön suunnitteli turkulainen arkkitehtitoimisto Laiho, Pulkkinen & Raunio.

Bryggmanin alkuperäiseen suunnitelmaan kuului myös kellotorni, joka jäi 1950-luvulla rakentamatta. Kellotorni valmistui 2002.

## Lähteet

## Aiheesta muualla
Mustalaisruhtinatar

**Mustalaisruhtinatar** on Emmerich Kálmánin säveltämä operetti vuodelta 1915. Se kertoo kabareelaulaja Sylva Varescusta, joka on lähdössä Amerikkaan ensimmäisen maailmansodan edellä, ja hänen rakkaustarinastaan wieniläisen ruhtinaan kanssa. Monista operetin sävelmistä tuli suosittuja iskelmiä Wienissä ja muualla Euroopassa. Näistä tunnetaan Suomessakin valssit "Muistathan kai" ja "Ollaan niinkuin pääskyset".

## Lähteet

## Aiheesta muualla
Simferopolin kansainvälinen lentoasema

**Simferopolin kansainvälinen lentoasema** (, ) ) on Ukrainan Krimin autonomisen tasavallan Simferopolissa sijaitseva kansainvälinen lentoasema. Lentoasema on noin 13 kilometriä Simferopolin ydinkeskustan luoteispuolella. Toukokuussa 2015 Ukrainan korkein neuvosto uudelleennimesi lentoaseman Amet-han Sultanin mukaan *Amet-han Sultanin kansainväliseksi lentoasemaksi*.

Vuonna 2013 lentoasema oli matkustajamäärän perusteella Ukrainan kolmanneksi vilkkain lentoasema. 

Venäläismiehityksen johdosta lentoasema virallisesti suljettiin. Käytännössä venäläinen miehityshallinto avasi lentokentän miehittäjämaan sisäiselle lentoliikenteelle ja Simferopolin lentoasemaa käytti vuonna 2014 venäläislähteen mukaan 2&nbsp;800&nbsp;000 lentomatkustajaa.  Sittemmin lentoliikenne Venäjän lentoasemilta Simferopoliin on kasvanut edelleen. Lentoaseman omistus on siirtynyt Venäjän valtiojohtoon läheisessä yhteydessä olevan, "Putinin pankkiiriksi" luonnehditun miljardööri Juri Kovaltšukin ja hänen lähipiirinsä hallintaan. Rossija-pankin pääomistaja Kovaltšuk on ollut kesästä 2014 lähtien sekä EU:n että Yhdysvaltain pakotelistalla osallisuudestaan Ukrainan konfliktiin ja liiketoimintaan miehitetyillä alueilla. Lentoasemalle on rakennettu uusi, alkuvuonna 2018 avattu matkustajaterminaali.  


Kuva:Simferopol Airport 1.jpg|Simferopolin kansainvälinen lentoasema aiemmassa asussaan. Se oli vuonna 2013 Ukrainan 3. vilkkain lentoasema.
Kuva:Аэропорт Симферополь.jpg|thumb|Venäläishallinnon rakentama ja alkuvuonna 2018 avaama matkustajaterminaali.
Kuva:Simferopol Airport 2009-09-22.jpg|Lentoaseman aluetta 2009. Vasemmalla kansainvälisen liikenteen terminaali (osin sininen rakennus) ja kuvan oikealla laidalla kotimaan terminaali.


## Lähteet

## Aiheesta muualla

*Simferopol, meždunarodnyi aeroport  (aviapages.ru)
*Skyvector aeronautical charts: UKFF Simferopol Airport    (skyvector.com)
* Asemiehet valtasivat Simferopolin lentokentän Krimillä (28.2.2014) (yle.fi)
* Crimean airspace belongs to Ukraine, aviation group says (8.7.2014)  (washingtonpost.com)
Norjan vuoden jääpalloilija

**Vuoden pelaaja** (norj. *Årets spiller*) on Norjan jääpalloliiton vuosittain jakama tunnustus Norjan pääsarjassa pelaavalle mies- ja naisjääpalloilijalle. Miespelaajille palkinto jaettiin ensimmäisen kerran 1997 ja naispelaajille 2007.

## Vuoden miespelaajat

## Vuoden naispelaajat
Suomen alle 16-vuotiaiden jalkapallomaajoukkue

**Suomen alle 16-vuotiaiden jalkapallomaajoukkue** (U16-maajoukkue) edustaa Suomea jalkapallon alle 16-vuotiaiden maaotteluissa. Se toimii Suomen Palloliiton alaisuudessa.

## EM-kilpailut
Suomi osallistui vuosina 1982–2001 järjestettyjen alle 16-vuotiaiden EM-kilpailuiden lopputurnaukseen kahdeksan kertaa. Vuonna 2002 turnaus muuttui alle 17-vuotiaiden maajoukkueille tarkoitetuksi.

*1982 – neljäs sija
*1984 – 1987 – ei selviytynyt karsinnoista
*1988 – ensimmäinen kierros
*1989 – 1990 – ei selviytynyt karsinnoista
*1991 – ensimmäinen kierros
*1992 – ensimmäinen kierros
*1993 – 1997 – ei selviytynyt karsinnoista
*1998 – ensimmäinen kierros
*1999 – ensimmäinen kierros
*2000 – ensimmäinen kierros
*2001 – ensimmäinen kierros

## MM-kilpailut
Vuosina 1985–1990 järjestettyjen alle 16-vuotiaiden MM-kilpailuiden lopputurnaukseen Suomi ei selviytynyt kertaakaan.

## Muut turnaukset
Toukokuun alussa 2025 Suomi pelasi Uefa Development-turnauksen Eerikkilässä ja voitti sen. Finaalissa Suomi voitti Kreikan 6–2 lukemin.

## Pelaajat
Joukkueessa vuonna 2025 pelanneet pelaajat. Tilanne 10. toukokuuta 2025.

**Maalivahdit**
* Elias Lahti (SJK)
* Kasperi Silen (Vaajakoski)

**Puolustajat**
* Nicklas Kroupkin (HJK)
* Samuel Heikari (Gnistan)
* Niilo Tarvajärvi (Ajax)
* Miguel Yinkfu Chuye (Gnistan)
* Iivo Nybäck (Honka)
* Touko Vento (Ilves)
* Ilari Arvola (OLS)
* Dion Zaberxha (HJK)

**Keskikenttäpelaajat**
* Chris Malinen (KäPa)
* Juuso Mäkeläinen (AC Oulu)
* Aaron Korkala (Hercules)
* Viljami Everi (PPJ)
* Viljami Valkealahti (Ilves)
* Markus Acquah (HJK)

**Hyökkääjät**
* Niilo Kyllönen (Ilves)
* Jay De Nascimento (HJK)
* Otto Paananen (GBK)
* Toivo Koivuranta (KäPa)
* Rasmus Mendolin (Inter)
* Mustafa Safwan Mahmood (Honka)

## Lähteet
## Aiheesta muualla
*U16-maajoukkue Suomen Palloliiton sivuilla
Apache Software Foundation

**Apache Software Foundation** (**ASF**) on yhdysvaltalainen voittoa tavoittelematon järjestö, jonka tehtäväksi on määritelty ohjelmistojen jakaminen yhteiseksi hyväksi. ASF perustettiin kesäkuussa 1999 Yhdysvaltojen Delawaressa.

ASF:llä on Yhdysvaltain lainsäädännön mukainen yleishyödyllisen organisaation status eli niin sanottu 501(c)(3) -luokitus.

ASF antaa juridista, organisatorista ja taloudellista tukea yli 140 erilaiselle avoimen lähdekoodin projektille. Ohjelmistot jaetaan avoimen lähdekoodin Apache License-ehtojen mukaisesti.

ASF:n toiminta perustuu yksilöiden vapaaehtoistoimintaan ja yhteistyöhön. ASF:n jäsenet valitsevat yritykselle 9 hengen johtajiston, jonka tehtävänä on huolehtia organisaation hallinnosta. Projektit johdetaan omien hallintoelinten avulla ja näihin jäsenet valitaan projekteissa osoitettujen ansioiden perusteella.

ASF on luonteeltaan meritokratia, mikä tarkoittaa, että päästäkseen ASF:n jäseneksi yksittäisen henkilön on ensin toimittava aktiivisesti yhdessä tai useammassa ASF:n yhteistyöprojektissa. ASF:n jäsenet nimeävät uudet jäsenkandidaatit, joista uudet jäsenet valitaan äänestämällä.

ASF on kertonut vuoden 2019 talousraportissa järjestön ohjelmiston arvoksi yli 20 miljardia yhdysvaltain dollaria COCOMO 2 -mallin mukaan.

## Projektit

* Apache Ant
* Apache Cocoon
* Apache Felix
* Apache HTTP Server
* Apache Hadoop
* Apache Maven
* Apache Spark
* Apache Tomcat
* Apache Wave

## Lähteet

## Aiheesta muualla

* Virallinen sivusto
Marta Keravuori

**Marta Johanna Keravuori**, o. s. *Pihlamaa*, aik. *Pihlman* (24. syyskuuta 1888 Uusikaupunki – 9. lokakuuta 1976 Helsinki) oli suomalainen japanilaisen kirjallisuuden kääntäjä.

Keravuoren vanhemmat olivat merikapteeni Johan Erland Pihlman ja Vilhelmina Emerentia Sjöblom. Hän pääsi 1907 ylioppilaaksi Uudenkaupungin yhteislyseosta. Marta Keravuori oli naimisissa vuodesta 1913 kruununvouti, asianajaja Hannes Santeri Keravuoren (ent. Renvall) kanssa.

Keravuori käänsi japailaista runoutta alkuperäiskieleltä suomeksi. Mitta ja sanasto vastaavat Niklas Salmen mukaan alkuperäisiä runoja, mutta niiden sävy on mahtipontinen alkuperäisteksteihin verrattuna ja ne sisältävät japanilaiselle runoudelle vieraita elementtejä, ja kieli on arkaaista. Hän kirjoitti tankoja ja haikuja myös itse, esimerkiksi keisarin hovin tankarunokilpailuun.
 
## Teokset
* *Yksi ihana ja uusi veisu Uudenkaupungin suojeluskunnan arpajaisista 12.12.1926*; sepitti ja painoon kustansi M. K.; Tekijä, Uusikaupunki 1926 
* *Kukka-asetelmia*, tekijät Shizuko Yuhashi, Marta Keravuori, valokuvaus Eero Laaksovirta. WSOY 1954
* *Kaksitoista omaa kilparunoa, jotka on kirjoitettu vuosina 1956-1967 Keisarin määräämistä aiheista Nipponin keisarihovin tankarunokilpailua varten*. Helsinki 1967 (Eripainos teoksen *Kirsikankukkia* 3. p:sta)
 
### Suomennokset
* *Aamun maan tarinoita: valikoima japanilaisia satuja*. Otava 1950
* *Kirsikankukkia: Japanin klassillisten runojen suomennoksia*. WSOY 1951, 2. painos 1958, 3. painos nimellä *Kirsikankukkia: Japanin klassillisten runojen suomennoksia sekä kaksitoista omaa kilparunoa*. WSOY 1967
* *Nipponin satusetä kertoo: valikoima japanilaisia satuja*, toim. ja suom. Marta Keravuori. Otava 1952

## Palkinnot
* Japanin valtion kunniakirja 1953

## Lähteet
GeForce 400 -sarja

**GeForce 400 -sarja** on Nvidian 11 sukupolven näytönohjainsarja, joka pohjautui Fermi grafiikkasuoritinarkkitehtuuriin.

## Ominaisuudet
GeForce 400-sarjan grafiikkapiiri valmistetaan 40 nanometrin prosessilla, ja näytönohjaimessa on 512 kuuteentoista Streaming-multiprosessoriin (SM) jaettua CUDA-ydintä. Ensimmäiseksi julkaistuissa GTX 480 -näytönohjaimissa yksi kuudestatoista Stream-multiprosessorista oli kytketty pois käytöstä.Näytönohjaimella on tämän takia käytössä 480 CUDA-ydintä täyden 512 sijaan. Näytönohjaimessa on myös 60 textuuriyksikkö ja 48 ROP yksikköä. Jokaisella SM:llä on 32 CUDA-ydintä, 64 kilotavun kokoinen konfiguroitava muisti ja 768 kilotavua L2-välimuistia. Välimuistiarkkitehtuurista käytetään nimeä *Parallel DataCache*. Fermin muistiohjain on 384 bittiä leveä ja se on jaettu kuuteen 64 bittiä leveään ohjaimeen.

Sarjan näytönohjaimet tukevat IEEE 754-2008 -mallin mukaista liukulukulaskentaa ja niissä on monitasoinen välimuistihierarkia. Nvidia on rajoittanut sarjan Double precision -suorituskykyä, mikä on sarjan huippukortissa 630 gigaflopsia. Nvidia julkaisi myöhemmin vuonna 2010 GTX 470 -näytönohjaimen, jossa oli yksi SM vähemmän kuin GTX 480 -näytönohjaimessa, mistä seurasi ohjaimessa olevien CUDA-ytimien määrän laseminen 448. GTX 470 -näytönohjaimessa on myös neljä tekstuuriyksikköä sekä kahdeksan ROP-yksikköä vähemmän GTX 480 -korttiin nähden. Laskentayksiköiden pienemmän määrän ja ytimen alhaisemman kellotaajuuden seurauksena GTX 470 -piirillä on huomattavasti vähäisempi virrankulutus GTX 480 nähden.

Sarjan muut näytönohjaimet käsittävät GTX 465-, GTX 460- ja GTX 460 -näytönohjaimet. GTX 460 julkaistiin kahtena eri versiona, joista toisessa oli gigatavun muistimäärä ja toisessa pienempi 768 megatavun muistimäärä. GTX 465 -näytönohjaimessa on 352 Stream-ydintä, 32 ROP-yksikköä, sekä 256 bittiä leveä muistiväylä. GTX 460 -kortissa on taas vastaavasti 1 gigatavun muisti, 336 Stream-suoritinta, sekä 32 ROP-yksikköä, eli kortti oli muistimäärää ja ROP-yksiköitä lukuun ottamatta karsitumpi kuin GTX 465. GTX 460 -kortin 768 MB mallissa arvot ovat muutoin identtiset, mutta ROP-yksiköistä on karsittu kahdeksan pois (24 jäljellä) ja muistiväylä on kavennettu 192-bittiseksi.

Myöhemmin Nvidia julkaisi GF106 koodinimellisen GTS 450 -näytönohjaimen, jossa oli 192 CUDA-ydintä, 32 tekstuuriyksikköä ja 16 ROP-yksikköä. Muistiväylä oli 128-bittinen.

## Lähteet
A Kylie Christmas

**A Kylie Christmas** on  australialaisen laulajan Kylie Minoguen viides EP-levy. Sen julkaisi 30. marraskuuta 2010 levy-yhtiö Parlophone. Toinen versio nimeltään *A Christmas Gift* julkaistiin 1. joulukuuta 2010.

## Kappalelista

## Listasijoitukset

## Julkaisuhistoria

## Lähteet

## Aiheesta muualla
*Kylie Minoguen virallinen sivusto
Kotangenttilause

Trigonometriassa **kotangenttilause** on kolmioon liittyvä tulos. Olkoon kolmion ABC sivujen pituudet a,b,c, missä a on kulmaa A vastaava sivu jne. Olkoon lisäksi s = (a+b+c)/2 ja r kolmion sisään piirretyn ympyrän säde. Tällöin kotangenttilauseen mukaan on voimassa
:\frac{\cot(A/2)}{s-a} = \frac{\cot(B/2)}{s-b} = \frac{\cot(C/2)}{s-c} = \frac{1}{r}\,

ja edelleen sisäänpiirretyn ympyrän säteeksi saadaan
:r = \sqrt{\frac{(s-a)(s-b)(s-c)}{s}}\,.

## Katso myös
*Sinilause
*Kosinilause
*Tangenttilause

## Lähteet

## Aiheesta muualla
*http://www.cut-the-knot.org/triangle/InExCircles.shtml
Aurélien Chedjou

**Aurélien Bayard Chedjou Fongang** (s. 20. kesäkuuta 1986 Douala, Kamerun) on kamerunilainen jalkapalloilija. Hän edustaa Ligue 1:ssä pelaavaa Amiensia ja on pelipaikaltaan keskuspuolustaja.

## Seurajoukkueura
Chedjou siirtyi 25. toukokuuta 2013 turkkilaisseura Galatasarayhin nelivuotisella sopimuksella. Hänestä maksettiin 6,3 miljoonan euron siirtokorvaus. Hän edusti Turkissa myös İstanbul Başakşehiria ja lainasopimuksella Bursasporia kunnes palasi Ranskaan syyskuussa 2019.

## Maajoukkueura

Chadjou pelasi Kamerunin maajoukkueessa ensimmäisen kerran kesäkuussa 2009. Hän pelasi MM-kilpailuissa 2010 joukkueensa viimeisen ottelun alkulohkossa Alankomaita vastaan ja MM-kilpailuissa 2014 kokonaan joukkueensa ensimmäisen ottelun Meksikoa vastaan sekä ensimmäisen puoliajan toisesta ottelusta Kroatiaa vastaan. Hän on pelannut Afrikan-mestaruuskilpailuissa vuosina 2010 ja 2015.

## Lähteet

## Aiheesta muualla
* Aurélien Chedjouin tilastot National Football Teams -sivustolla
In the Army Now

**In the Army Now** on englantilaisen Status Quo -yhtyeen vuonna 1986 ilmestynyt, järjestyksessään 19. albumi. Albumin nimikappale on alun perin hollantilaisen Bolland & Bolland -duon vuonna 1981 levyttämä kappale, josta Status Quo teki selvästi rokkaavamman sovituksen. Albumin kansikuva on mukaelma toisen maailmansodan aikaisesta kuuluisasta valokuvasta *[[Iwo Jiman lipunnosto]]*.

Albumi oli 18 viikkoa Suomen virallisella listalla, korkeimmillaan sijalla 15.

## Kappaleet
#
#
#
#
#
#
#
#
#
#
#

### Uusintapainoksen bonuskappaleet
#
#
#
#
#
#

## Kokoonpano
* Francis Rossi – laulu, kitara
* Rick Parfitt – laulu, kitara
* John Edwards – bassokitara
* Andy Bown – kosketinsoitin
* Jeff Rich – rummut

### Tuotanto
* Pip Williams – tuottaja, miksaaja
* Dave Edmunds – tuottaja, äänittäjä, miksaaja (kappaleet 1–9)
* Tim ”Ted” Summerhayes – äänittäjä
* Simon Sullivan – miksaaja
* Gordon Vicary – masteroija

## Arvostelut
* Allmusic: 

## Lähteet

## Aiheesta muualla
* In the Army Now discogs.com -sivustolla
Zhang Zhaozhong

**Zhang Zhaozhong** (; s. 6. huhtikuuta 1952 Hebein maakunta, Kiina) on kiinalainen sotateoreetikko ja professori Kansan vapautusarmeijan kansallisen puolustuksen sotakorkeakoulussa. Hänen sotilasarvonsa on kontra-amiraali.

Zhang valmistui vuonna 1978 Pekingin yliopistosta, jossa hän opiskeli itämaisia kieliä. Hän puhuu arabiaa, japania ja englantia. Hän työskenteli tulkkina ja opiskeli myös sotakorkeakouluissa Kiinassa ja Britanniassa. Hän on voittanut useita kansallisen ministeriön ja armeijan tiedepalkintoja. Vuodesta 1992 lähtien Zhang on ollut suosittu sotilasasioiden kommentaattori valtiojohtoisten televisiokanavien uutislähetyksissä. 

Zhang tunnetaan ulkomailla toteutuneista ennustuksistaan koskien Persianlahden sotaa ja myös virheellisistä ennustuksista CCTV:n suorissa lähetyksissä myöhemmin Irakin sodan aikana. Hänet tunnetaan myös joistakin harhaanjohtavista kommenteista, joiden tarkoituksena on ollut peitellä Kiinan todellista sotilaallista voimaa. Näistä tunnetuimmassa tapauksessa hän dramaattisesti kielsi kiinalaisen häivesuihkuhävittäjä Chengdu J-20:n olemassaolon liioittelemalla yhdysvaltalaisten teknologista etumatkaa. 

Vastavuoroisesti Zhang ilmaisee ajoittain alentavia mielipiteitä Yhdysvaltain sotilaallisesta tasosta. Esimerkiksi vuonna 2012 hän sanoi, että Yhdysvallat tulisi ”juoksemaan kuin jänis”, jos Kiina aloittaisi sodan Japania vastaan Senkakusaaria koskevan kiistan vuoksi. Hän myös esitti, että Kiina saattaisi käyttää siviilikalastusaluksia itsemurhaiskuihin Yhdysvaltain laivastoa vastaan.

Yhdysvaltain armeijan esitellessä uudenlaista asettaan, ensimmäistä sähkömagneettista raidetykkiä, Zhang sanoi CCTV:n lähetyksessä Kiinassa monin paikoin vallitsevan paksun savusumun olevan paras puolustus tätä laserasetta vastaan. Hän joutui myöhemmin tarkentamaan lausuntoaan sanomalla, että hänen ei ollut tarkoitus puhua savusumun puolesta vaan ainoastaan arvioida laseraseen heikkouksia.

## Lähteet